Jurij Aleksiejewicz Gagarin (rus.: Юрий Алексеевич Гагарин, rodz. 9 marca 1934 we Kułszyniy kole Gżatska, um. 27 marca 1968) – sowiecki kosmōnałta, piyrszy czowiek kery pofurgoł we kosmos. Pochodził s familije robotniczo-bauerskij. Wybroł kariera pilota, we 1957 ukōńczōł szula lotniczo we Orenburgu, rok niyskorzi Akademijo Lotnictwa im. Żukowskigo we Moskwie. We 1960 dostoł sie do grupy 20 pilotōw, kere zaczyni tryningi do furgniyńcio we kosmos. 10 kwietnia 1961 Kōmisyjo Państwowo zdecydowoła, co uōn bydzie piyrszym kosmōnałtōm. Historyczny lot mioł plac 12 kwietnia 1961 i trwoł godzina a 48 minut, za tyn czas Gagarin ôblecioł roz doobkoła Ziymia. Ôstoł bohatyrem narodowym, a niy poradziyu sie s tōm rolōm, zaczōn nadużiwać alkoholu a zolycić s myngōm babōw ôroz. Zginył we niywyjośńōnych ôkolicznościach we katastrofie fligra Mig-15 kole miasta Kirżacz. Jygo miano dano miastu kole kerygo bōł rodzōny – Gżatsk, terozki Gagarin.